ས་པ། །བདག་སོགས་མགོན་མེད་ཀུན་ལ་བརྩེ་
བས་གཟིགས། །འཁྲུལ་མེད་ཡང་སྲིད་སྤྲུལ་སྐུ་མྱུར་དུ་སྟོན། །མི་དང་མི་མིན་འབྱུང་པོས་ཡིད་བསྐྱོད་
པའི༑ ༑བར་ཆད་ཀུན་གྱི་དབང་དུ་མི་འགྱུར་བར། །འཁྲུལ་བྲལ་སྤྲུལ་སྐུ་ལེགས་པར་ངོས་ཟིན་ནས། །
མཁས་བཙུན་བཟང་པོའི་རྣམ་ཐར་དངོས་ཟིན་ཤོག །ཞྭ་སེར་བསྟན་པའི་སྲོག་ཤིང་བྱམས་པ་གླིང་། །མདོ་
སྔགས་བསྟན་པའི་བཤད་སྒྲུབ་བྱ་བ་རྣམས། །ཡར་ངོའི་ཟླ་བ་ལྟ་བུར་རྒྱས་མཛད་ནས། །ཕན་བདེའི་
ལེགས་ཚོགས་འཕེལ་བའི་དགའ་སྟོན་སྩོལ། །དེ་ལྟར་ཡིད་ལ་སྨོན་པའི་རེ་བ་རྣམས། །མཆོག་གསུམ་
བྱིན་རླབས་དད་ལྡན་མོས་པ་དང་། །མཐུ་ལྡན་བཀའ་སྲུང་རྒྱ་མཚོས་གྲོགས་མཛད་ནས། །གེགས་
མེད་བསམ་པ་ཇི་བཞིན་འགྲུབ་པར་ཤོག །
ཅེས་པ་འདི་ནི་སྐྱབས་མགོན་འཕགས་མཆོག་ཡེ་ཤེས་བསྟན་པའི་མགོན་པོ་དེ་སླར་ཡང་ཡང་སྲིད་འཁྲུལ་མེད་འབྱོན་ཞིང་
མཛད་པ་མཐར་ཕྱིན་གྱི་སྨོན་ཚིག་འདི་བཞིན་དགོས་ཞེས་སྐྱབས་མགོན་མཆོག་དེའི་བཀའ་འབངས་རྣམས་ཀྱིས་བསྐལ་བའི་
གསུང་དང་དུ་བླངས་ཏེ་ཕྲན་བུ་བྱམས་པས་བྲིས་པ་དགེ་ལེགས་འཕེལ།། །།
༈ བཀྲ་ཤིས་ཡིད་འོང་ཤིན་ཏུ་རྨད་བྱུང་སྐུ། །མཐོང་ཐོས་དྲན་ལ་མངོན་མཐོ་ངེས་ལེགས་ཀྱི། །ས་
བོན་གྲུང་པོ་དར་ཞིང་རྒྱས་མཛད་པ། །བཀའ་དྲིན་མཉམ་མེད་བླ་མར་ཕྱག་འཚལ་ལོ། །གཞོན་ནུ་ཉིད་
ནས་མཁས་བཙུན་བཟང་གསུམ་གྱི། །མཚན་མ་རབ་བཀྲ་བཀྲ་ཤིས་དགེ་ལེགས་ཀུན། །ཀུན་ནས་
- 615-

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
====
རྒྱས་མཛད་བག་ཡོད་བརྟུལ་ཤུགས་ཅན། །སྤྲུལ་པའི་སྐུ་མཆོག་བསྐལ་བརྒྱར་ཞབས་བརྟན་ཤོག །བློ་
བཟང་བསྟན་པའི་གདུགས་དཀར་སྲིད་གསུམ་གྱི། །བླ་ན་རྟག་ཏུ་འཁོར་བའི་གྲིབ་བསིལ་དུ། །འགྲོ་
རྣམས་རྟག་ཏུ་སྐྱོང་བའི་ཐུགས་རྗེ་ཅན། །ཞབས་པད་བསྐལ་པ་རྒྱ་མཚོར་བརྟན་གྱུར་ཅིག །བདེ་
ལེགས་ཀུན་གྱི་རྩ་བ་དྲིན་ཅན་རྗེར། །གདུང་ཤུགས་དྲག་པོས་གསོལ་བ་བཏབ་པའི་མཐུས། །སྐྱེ་བ་
ཀུན་ཏུ་བཤེས་གཉེན་དམ་པ་དང་། །ནམ་ཡང་མི་བྲལ་ཚུལ་བཞིན་བསྟེན་པར་ཤོག །རྩ་བརྒྱུད་བླ་མ་
ཡི་དམ་ཆོས་སྲུང་དང་། །དད་ལྡན་ལྷག་བསམ་དག་པའི་རྟེན་འབྲེལ་གྱིས། །སྤྲུལ་པའི་སྐུ་མཆོག་
ཞབས་པད་བརྟན་པ་དང༌། །མཛད་པ་འཕྲིན་ལས་འབད་མེད་ལྷུན་གྲུབ་ཤོག །ཅེས་པ་འདི་ཨུ་ཅིང་ཐའི་
ཇིས་བསྐལ་བ་ལྟར་ཕུར་བུ་ལྕོག་ཏུ་བྱམས་པས་བྲིས་པའོ།། །།
༈ ཨོཾ་བདེ་ལེགས་སུ་གྱུར་ཅིག །དཀོན་མཆོག་རིན་ཆེན་གསུམ་གྱི་བྱིན་རླབས་དང་། །ཡི་དམ་
བསྟན་སྲུང་རྒྱ་མཚོའི་མཐུ་སྟོབས་ཀྱིས། །བདག་སོགས་དད་ལྡན་ཡོངས་ཀྱི་འདྲེན་པ་མཆོག །ངག་
དབང་མཁས་བཙུན་བཟང་པོའི་སྤྲུལ་པའི་སྐུ། །མྱུར་དུ་འབྱོན་ཞིང་འཁྲུལ་མེད་ངོས་ཟིན་ནས། །སྒྱོག་
ལྡན་ཆོས་འཕེལ་གླིང་གི་སེང་གེའི་ཁྲིར། །ཞབས་སེན་བཀོད་ནས་བསྟན་དང་འགྲོ་བའི་དོན། །རླབས་
ཆེན་མཛད་པ་བཟང་པོ་མཐར་ཕྱིན་ཤོག །སྐུ་ཚེའི་འགལ་རྐྱེན་བར་གཅོད་ཞི་བ་དང་། །ཐོས་བསམ་
སྒོམ་པའི་མཛད་པ་རླབས་པོ་ཆེས། །ཞྭ་སེར་བསྟན་པ་ཕྱོགས་བཅུར་རྒྱས་བྱེད་ཅིང་། །ཡོན་བདག་བུ་
སློབ་འདོད་དོན་ལྷུན་གྲུབ་ཤོག །སྒྲོག་ལྡན་ཆོས་འཕེལ་གླིང་གི་འདུས་སྡེ་རྣམས། །ཐུགས་མཐུན་རྣམ་
དག་བསླབ་པས་རྒྱུད་བསྡམས་ཤིང་། །ཆོས་དང་སྲིད་ཀྱི་འབྱོར་པ་དབྱར་མཚོ་ལྟར། །འཕེལ་ཞིང་
བཀྲ་ཤིས་རྒྱ་མཚོས་ཁྱབ་གྱུར་ཅིག །ཅེས་པ་འདི་གང་དེའི་བུ་སློབ་དད་ལྡན་རྣམས་ཀྱིས་གསེར་ཞོ་ལྷ་རྫས་བཅས་
གསོལ་བ་བཏབ་པའི་ངོར་བྱམས་པས་བྲིས་པའོ། །མདྒལཾ།། །།
༈
༈ ཨོཾ་སྭསྟི། བློ་གྲོས་སྤྱན་སྟོང་འབར་བས་ཆོས་ཀུན་གཟིགས། །གཞན་ཕན་ལྷག་བསམ་བཟང་
པོའི་ལུས་སྟོབས་རྒྱས། །ཚུལ་ཁྲིམས་རིན་ཆེན་རྒྱན་གྱིས་རབ་མཛེས་པ། །ཡོངས་འཛིན་འཆི་མེད་
དབང་པོར་ཕྱག་འཚལ་ལོ། །སྙིགས་དུས་འགྲོ་བའི་དུག་གསུམ་མེ་ལྕེ་དག །ཐབས་མཁས་ཐུགས་
རྗེའི་ཆུ་རྒྱུན་ཤུགས་དྲག་པོས། །ཞི་མཛད་གྲུབ་པའི་སྐྱེས་མཆོག་ལོ་རས་སོགས། །གསང་གསུམ་རྒྱན་
གྱིས་རོལ་ལ་གསོལ་བ་འདེབས། །བློ་བཟང་སྙན་གྲགས་རབ་རྒྱས་ཙོང་ཁ་པའི། །མདོ་སྔགས་ཆུ་
གཏེར་གཏིང་མཐའ་མི་མངོན་པར། །ཚུལ་ཁྲིམས་ཏིང་འཛིན་ཤེས་རབ་འབྱོར་པ་ལ། །དབང་འབྱོར་
- 616-

༄༅། །ཞབས་བརྟན་གསོལ་འདེབས་ཀྱི་རིམ་པ་དང་སྤྲུལ་སྐུ་མྱུར་འབྱོན་གསོལ་འདེབས་ལེ་ཚན། །༼དེ༽
།
གདེངས་ཅན་གཙོ་བོར་གསོལ་བ་འདེབས། །མཁྱེན་བརྩེ་ནུས་པའི་བདག་ཉིད་རྒྱལ་ཀུན་ལས།
བདག་སོགས་འགྲོ་ལ་བཀའ་དྲིན་ཕུལ་བྱུང་བ། །བློ་བཟང་མཁས་པའི་རྒྱན་གྱུར་ཚུལ་ཁྲིམས་གཏེར།
བསླབ་གསུམ་བསྟན་པའི་སྲོག་ཤིང་ཞབས་བརྟན་ཤོག །བློ་གསལ་རྐང་དྲུག་བཤད་སྒྲུབ་གཤོག་རྩལ་
འགྲན། །འཕགས་ལམ་ཡན་ལག་བརྒྱད་ལྡན་བྱམས་པའི་མཚོ། །ལེགས་བཤད་འདབ་སྟོང་རྒྱས་པའི་
ཐེག་ཆེན་གླིང་། །མཛེས་བྱེད་འདྲེན་མཆོག་བླ་མ་ཞབས་བརྟན་ཤོག །འཆི་མེད་ཚེ་ཡི་མཆོག་སྦྱིན་ཚེ་
དཔག་མེད། །ཕྱི་ནང་བདུད་སྡེ་འཇོམས་མཛད་གསང་བའི་བདག །ལས་བཞིའི་འཕྲིན་ལས་སྒྲུབ་
མཛད་རྗེ་བཙུན་མས། །དཔལ་ལྡན་བླ་མའི་སྐ་ཚེ་བསྐལ་བརྒྱར་སྲིངས། །བཀའ་དྲིན་ཟླ་མེད་རྩ་བའི་
བླ་མ་ལ། །བདག་སོགས་མོས་པས་གསོལ་བ་བཏབ་པའི་མཐུས། །འགྲོ་ཀུན་ཚད་ལྡན་བླ་མས་རྗེས་
བཟུང་ནས། །ཐམས་ཅད་གཟིགས་པ་མྱུར་དུ་ཐོབ་གྱུར་ཅིག །
ཅེས་གྲ་བྱམས་པ་གླིང་གི་མཁན་ཆེན་བློ་བཟང་ཚུལ་ཁྲིམས་ཀྱི་ཞབས་བརྟན་གསོལ་འདེབས་འདི་ལྟ་བུ་ཞིག་དགོས་ཞེས་
བྱམས་པ་གླིང་དབུ་མཛད་ཀྱིས་བསྐལ་བ་ལྟར་ཕུར་བུ་ལྕོག་གི་རི་ཁྲོད་པ་ངག་དབང་བྱམས་པས་བྲིས་པ་དགེ་ལེགས་འཕེལ།། །།
༈ རབ་འབྱམས་རྒྱལ་བའི་མཁྱེན་བརྩེ་གཅིག་བསྡུས་པ། །བློ་བཟང་གྲགས་པའི་བཤད་སྒྲུབ་
བསྟན་པའི་གནད། །ས་གསུམ་འགྲོ་ལ་གསལ་མཛད་བཀའ་དྲིན་ཅན། །བྱམས་པས་འགྲོ་བ་སྐྱོང་ལ
གསོལ་བ་འདེབས། །ཐུབ་བསྟན་གངས་རིའི་སུལ་དུ་གནས་བཅས་ཏེ། །བློ་བཟང་རྩལ་གསུམ་
རྫོགས་པའི་སྦར་ཁྱིམ་གྱིས། །སྨྲ་ངན་རི་དྭགས་ཚོགས་རྣམས་འཇོམས་མཛད་པ། །བསྟན་པའི་རྒྱལ་
མཚན་འཛིན་ལ་གསོལ་བ་འདེབས། །མཆོག་གསུམ་བྱིན་རླབས་ཆོས་དབྱིངས་བདེན་པའི་མཐུས། །བློ་
ལྡན་སྐལ་བཟང་ཀུན་གྱི་མགོན་གྱུར་པ། །མདོ་སྔགས་བསྟན་པ་འཛིན་མཁས་བཀའ་དྲིན་ཅན།
ཞབས་ཟུང་བསྐལ་པ་རྒྱ་མཚོར་བརྟན་གྱུར་ཅིག །དེ་ལྟར་གདུང་ཤུགས་དྲག་པོས་གསོལ་བཏབ་པས། །
བདག་སོགས་སྐྱེ་ཞིང་སྐྱེ་བ་ཐམས་ཅད་དུ། །ཐེག་མཆོག་དམ་པའི་མགོན་དང་མི་འབྲལ་ཞིང་། །ས་
ལམ་ཡོན་ཏན་ཀུན་གྱི་མཐར་ཕྱིན་ཤོག །ཅེས་པ་འདི་མཚོ་བདུན་མཁན་པོའི་ཕྱག་མཛོད་དཔོན་ཆུང་གིས་བསྐུལ་བ་
ལྟར་རི་ཁྲོད་པ་བྱམས་པས་བྲིས་པའོ།། །།
༈ མཁྱེན་བརྩེའི་དཀྱིལ་འཁོར་བླང་དོར་གསལ་བའི་འོད། །སྤངས་རྟོགས་ཡོན་ཏན་དབྱིངས་ན་
རྟག་འཆར་བས། །འགྲོ་བའི་ཀུན་རྨོངས་སྨག་རུམ་སངས་མཛད་པ། །བློ་བཟང་གྲགས་པའི་ཞབས་
ལ་ཕྱག་འཚལ་ལོ། །མདོ་རྒྱུད་མན་ངག་འཆད་ལ་དབང་འབྱོར་ཞིང་། །བྱམས་པའི་ཐུགས་ཀྱིས་འགྲོ་
།
།
- 617-

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
ཀུན་རྗེས་འཛིན་པ། །ལམ་བཟང་གསལ་བར་སྟོན་པའི་བཀའ་དྲིན་ཅན། །བསྐལ་པ་རྒྱ་མཚོའི་དཔལ་
དུ་ཞབས་བརྟན་ཤོག །རབ་འབྱམས་གཞུང་ལ་མཁས་པའི་མཐར་སོན་ཞིང་། །ལུས་ངག་སེམས་དུལ་
བཙུན་དང་གྲུབ་པའི་དབང་། །བཟང་པོའི་ཐུགས་མངའ་ཚུལ་ཁྲིམས་དྲི་བསུང་འཕྲོ། །རྣམ་འདྲེན་དམ་
པ་བསྐལ་བརྒྱར་ཞབས་བརྟན་ཤོག
།དཔལ་ལྡན་བླ་མའི་རྣམ་དཀར་འཕྲིན་ལས་ཀྱིས། །བདག་
སོགས་དད་ལྡན་བློ་གྲོས་འདབ་མའི་རྒྱ། །གྲོལ་བའི་ཉམས་རྟོགས་སྦྲང་རྩིའི་ཟིལ་དངར་གྱིས། །ཚིམ་
པའི་དགའ་བདེ་ནམ་ཡང་ཟད་མེད་ཤོག །གནས་འདིར་དཔོན་སློབ་དགེ་འདུན་ཐུགས་མཐུན་ཞིང་།
ཆོས་དང་འབྱོར་པ་དབྱར་མཚོ་ལྟར་འཕེལ་བའི། །འཕྲིན་ལས་སྒྲུབ་ལ་མཐུ་ལྡན་སྲུང་མ་དང་། །
དཀར་ཕྱོགས་སྐྱོང་བའི་ལྷ་ཀླུས་གྲོགས་བྱེད་ཤོག །ཅེས་པ་འདི་ཡང་ངག་དབང་དོན་གྲུབ་ཀྱིས་བསྐུལ་བ་ལྟར་
བྱམས་པས་བྲིས། །སརྦ་མདྒལཾ།། །།
༈ ན་མོ་མཉྫུ་ཤྲི་ཡེ། བསྐལ་བཟང་རྒྱལ་བ་རྒྱ་མཚོའི་དབུས་ཉིད་ན། །པད་དཀར་ལྟར་བསྔགས་
ཐུབ་དབང་ཉི་མའི་གཉེན། །དེ་ཡི་བསྟན་པ་ལུང་རྟོགས་དབང་ཕྱུག་དཔལ། །ཀུན་ལ་དབང་བསྒྱུར་
སྤྲུལ་སྐུར་གསོལ་བ་འདེབས། །སྐལ་བཟང་གདུལ་བྱའི་གཉེན་གྱུར་ཉིན་མོའི་མགོན། །ཐུབ་བསྟན་
གླིང་བཞིའི་བདེ་ལེགས་དབང་ཕྱུག་རྣམས། །ཀུན་ནས་གསལ་མཛད་མཁས་བཙུན་བཟང་པོའི་གར། །
བསྒྱུར་མཛད་འདྲེན་མཆོག་བསྐལ་བརྒྱར་ཞབས་བརྟན་ཤོག །བདག་སོགས་དེང་ནས་ཚེ་རབས་
ཐམས་ཅད་དུ། །ཐེག་མཆོག་དགེ་བའི་བཤེས་ཀྱིས་རྗེས་བཟུང་ནས། །ཟབ་དང་རྒྱ་ཆེའི་ཉམས་ལེན་
མཐར་བསོན་ཏེ། །རང་བཞན་དོན་གཉིས་འབད་མེད་ལྷུན་གྲུབ་ཤོག །
ཅེས་པ་འདི་ནི་བྲག་ཡག་སྤྲུལ་པའི་སྐུ་དེ་ཉིད་ལ་མི་ཕྱེད་པའི་དད་པ་ཅན་རབ་འབྱམས་སྨྲ་བ་ཡེ་ཤེས་སྐལ་ལྡན་གྱིས་
བསྐུལ་བ་ལྟར་བྱམས་པས་བྲིས་པ་དགེ་ལེགས་འཕེལ།། །།
༈ ཨོཾ་སྭསྟི། བསྐལ་བཟང་རྣམ་འདྲེན་རྒྱལ་བ་ཉི་མའི་གཉེན། །བདེ་ཆེན་རྣམ་རོལ་མགོན་པོ་ཚེ་
མཐའ་ཡས། །བཀའ་སྲུངས་དམ་ཅན་རྒྱ་མཚོའི་མཐུ་སྟོབས་ཀྱིས། །ཡིད་ལ་འདོད་པའི་དོན་ཀུན་
འགྲུབ་པར་མཛོད། །མཁས་བཙུན་བཟང་པོའི་རྣམ་ཐར་ཡིད་འཕྲོག་པའི། །སྐལ་ལྡན་འགྲོ་རྣམས་
འཕྲིན་ལས་བཟང་པོའི་མཐུས། །བདེ་ཆེན་ཐར་པའི་ལམ་ལ་འགོད་མཛད་པ། །བཀའ་དྲིན་ཟླ་མེད་བླ་
མར་གསོལ་བ་འདེབས། །མགོན་ཁྱོད་སྐལ་བཟང་གདུལ་བྱའི་དཔུང་གཉེན་དུ། །བསྙུན་དང་བགྲེས་
པའི་ཚུལ་གྱིས་མ་གོས་པར། །བདེ་ཆེན་ཏིང་འཛིན་ངང་ལས་གཡོ་མེད་དུ། །བསྐལ་པ་རྒྱ་མཚོའི་བར་
།
- 618 -

།ཞབས་བརྟན་གསོལ་འདེབས་ཀྱི་རིམ་པ་དང་སྤྲུལ་སྐུ་མྱུར་འབྱོན་གསོལ་འདེབས་ལེ་ཚན། །༼དེ༽
དུ་ཞབས་བརྟན་ཤོག །མཚན་ཉིད་ལྡན་པའི་ཡོངས་འཛིན་མཆོག་ཁྱོད་ཀྱིས། །བདག་སོགས་ནམ་ཡང་
འབྲལ་མེད་རྗེས་བཟུང་སྟེ། །བླ་གྲྭ་ཐུགས་མཐུན་བཤད་སྒྲུབ་འཕེལ་བ་ལ། །མཚོ་བྲག་དཀར་པོ་ནམ་
ཡང་མ་གཡེལ་ཞིག །ཅེས་པ་འདི་འོད་སྣེ་དགོན་སྤྱི་ནས་བསྐུལ་བ་ལྟར་ཕུར་བུ་ལྕོག་ནས་བྱམས་པས་བྲིས།། །།
༈ ན་མོ་གུ་རུ་བྷྱ༔ སྐྱབས་དཀོན་མཆོག་གསུམ་ལ་ཕྱག་འཚལ་ལོ། །རྗེ་བཀའ་དྲིན་ཟླ་མེད་འགྲོ་
བའི་མགོན། །ཐུགས་བརྩེ་བའི་རང་བཞིན་སྐལ་བཟང་མཚན། །བདག་སྐལ་དམན་རྣམས་ལ་ཐུགས་
རྗེས་གཟིགས། །ཁྱེད་སྙིང་རྗེ་ཆེན་པོའི་གཞན་དབང་གིས། །ཐུགས་ཆོས་དབྱིངས་ངང་དུ་མ་བཞུགས་
པར༑ ༑སྐུ་མཚན་དཔེའི་ཟློས་གར་ངུར་སྨྲིག་འཆང་། །སླར་ཆུ་ནང་ཟླ་བ་ཇི་བཞིན་དུ། །དུས་མྱུར་དུ་
སྟོན་ཅིག་ཐུགས་རྗེ་ཅན། །ཁོང་མཐུ་ཆེན་གཞན་གྱིས་མ་ཐུལ་བའི། །བོད་ཁ་བ་ཅན་གྱི་སྐྱེ་འགྲོ་རྣམས། །
མགོན་ཁྱོད་ཉིད་ཁོ་ནའི་འདུལ་སྐལ་ཡིན། །དོན་དེ་ཕྱིར་མཁས་བཙུན་བཟང་པོ་ཅན། །ཡོངས་བསྟན་
འགྲོའི་གཉེན་དུ་འགྱུར་བ་ཡི། །སྐྱབས་སྤྲུལ་སྐུ་ཟླ་མེད་མྱུར་བྱོན་ལ། །གནས་མཐའ་དབུས་སྐྱེ་འགྲོ་
ཐམས་ཅད་ཀྱང་། །ཐུགས་བརྩེ་བའི་ལྕགས་ཀྱུས་དྲངས་བྱས་ནས། །དུས་མྱུར་བར་སངས་རྒྱས་ཐོབ་
པར་མཛོད། །
ཅེས་པ་འདི་མཆོད་སྡོང་འཛམ་གླིང་རྒྱན་གཅིག་གི་སྐུ་གཉེར་ཟུང་གིས་བསྐུལ་བའི་ངོར་ཕྲན་བུ་བྱམས་པས་ཐོལ་བྱུང་དུ་
བྲིས་པའོ།། །།
སྣ
ཨོཾ་བདེ་ལེགས་སུ་གྱུར་ཅིག །རྣམ་དག་བློ་མིག་སྟོང་ལྡན་འཆི་མེད་དབང་། །ལྷག་བསམ་བཟང་
པོའི་ས་སྲུངས་སྟེང་འགྱིང་བ། །དད་ལྡན་སྐལ་བཟང་རྒྱ་མཚོའི་མགོན་གཅིག་པུ། །བཀའ་དྲིན་གསུམ་
ལྡན་སྙིང་གི་ཟེའུ་འབྲུར་བཞུགས། །ཁྱོད་སྐུ་སྐྱེ་འཆིའི་རྒུད་པ་ལས་གྲོལ་ཡང་། །ཐ་མལ་སྐྱེ་འཆིའི་ཚུལ་
གྱིས་འགྲོ་བ་རྣམས། །མངོན་མཐོ་ངེས་ལེགས་ལམ་ལ་འཁྲིད་མཛད་ནས། །སླར་ཡང་སྤྲུལ་སྐུ་ཟླ་མེད་
མྱུར་དུ་སྟོན། །དེ་ཉིད་འཁྲུལ་མེད་ངོས་ཟིན་བསྟན་འགྲོའི་དོན། །ཐུགས་བཞེད་ཇི་བཞིན་མཛད་པ་
མཐར་ཕྱིན་པའི། །འཕྲིན་ལས་སྒྲུབས་ལ་བཀའ་སྲུངས་དམ་ཅན་རྣམས། །ནམ་ཡང་མ་གཡེལ་དགེ་
ལེགས་འཕེལ་བར་མཛོད། །
ཅེས་པ་འདི་གོང་ས་ྋསྐྱབས་མགོན་མཆོག་གི་ཡང་སྲིད་མྱུར་ཕེབས་ཀྱི་འདོད་གསོལ་སྤྲུལ་པའི་སྐུ་ངག་དབང་བསྟན་
འཛིན་རྒྱ་མཚོའི་ཞལ་འདོན་དུ་ངག་དབང་བྱམས་པས་བྲིས་པའོ།། །